钦定古今图书集成/理学汇编/文学典/第164卷 > 《徐师曾文体明辩》 > 《又》
## 钦定古今图书集成/理学汇编/文学典/第164卷 > 《徐师曾文体明辩》 > 《又》

“知官闲颇得读书，不知做得何功夫？岁月如流，易得
空过。”彼中朋友书来，多称德粹之贤，然鄙意所望者，
则不止此，愿更勉力益加探讨之功，勿令异时相见，
无疑可问，乃所望耳。《谿堂杂文》，久欲为作序，但以当
时收拾得太少。诗篇四六之外，杂文仅有两篇，想亦
未是当时著力处。未有意思可以发明，又不成只做
一篇通用不著题底文字，以故迟迟至今，欲留此人，
等候草成附去。又此数日，正为诸处人督迫文字，困
惫殊甚，不免且小须也。释氏之说易以惑人，诚如来
喻。然如所谓“若有所喜”，则已是中其毒矣，恐须于吾
学有进步处，亦几可解。不然，虽欲如淫声美色以远
之，恐巳无及于事，而毒之浸蚀日以益深也。